stanford-oval/wikipedia huggingface dataset:
สิทธิในสุขภาพ
บทนิยาม > กติการะหว่างประเทศว่าด้วยสิทธิทางเศรษฐกิจ สังคม และวัฒนธรรม (ค.ศ. 1966) > ข้อวินิจฉัยทั่วไป หมายเลข 14 (ค.ศ. 2000) > ความรับผิดชอบของรัฐและองค์การระหว่างประเทศ

ส่วนต่อมาของข้อวินิจฉัยทั่วไปแจกแจงภาระหน้าที่ของประชาชาติและองค์กรระหว่างประเทศในการมุ่งสู่สิทธิในสุขภาพ โดยหน้าที่ต่าง ๆ ของประชาชาติถูกแบ่งออกเป็นสามหมวดหมู่: หน้าที่ที่จะเคารพ, หน้าที่ที่จะปกป้อง และหน้าที่ที่จะทำให้สิทธิในสุขภาพบรรลุขึ้นจริง ตัวอย่างเช่น (ไม่ใช่ทั้งหมด) การป้องกันการเลือกปฏิบัติในการได้รับหรือการจัดหาบริการสุขภาพ, การยกเลิกข้อจำกัดในการเข้าถึงการคุมกำเนิดหรือการวางแผนครอบครัว, การห้ามมิให้มีมีการปฏิเสธการเช้าถึงข้อมูลด้านสุขภาพ, การลดมลภาวะทางสิ่งแวดล้อม, การห้ามมิให้มีเวชปฏิบัติที่อยู่บนฐานของวัฒนธรรมที่เป็นภัยหรือถูกบังคับ, การรับรองการเข้าถึงตัวกำหนดสุขภาพทางสังคมอย่างเป็นธรรม และการชี้แนวทางการรับรองคุณภาพสถานพยาบาล, บุคคลากร และอุปกรณ์ทางแพทย์ที่เหมาะสม ในส่วนภาระหน้าที่ของประชาคมนานาชาติประกอบไปด้วยการยอมให้สามารถใช้บริการสุขภาพในประเทศอื่นได้, การป้องกันการละเมิดทางสุขภาพในประเทศอื่น, การร่วมมือกันให้ความช่วยเหลือทางมนุษยธรรมแก่เหตุการณ์ฉุกเฉินและภัยพิบัติ และการหลีกเลี่ยงไม่ใช้มาตรการคว่ำมาตรสินค้าหรือบุคคลากรทางแพทย์เพื่ออิทธิพลทางการเมืองหรือเศรษฐกิจ
บทนิยาม > อนุสัญญาว่าด้วยการขจัดการเลือกปฏิบัติต่อสตรีในทุกรูปแบบ

ข้อ 12 แห่งอนุสัญญาว่าด้วยการขจัดการเลือกปฏิบัติต่อสตรีในทุกรูปแบบปี ค.ศ. 1979 ของสหประชาชาติร่างเค้าโครงการปกป้องผู้หญิงจากการถูกเลือกปฏิบัติเมื่อเข้ารับบริการสุขภาพและสิทธิของผู้หญิงในการได้รับบริการสุขภาพเฉพาะเพศ ข้อที่ 12 ฉบับเต็มกล่าวว่า:
ข้อ 12:
รัฐภาคีจะใช้มาตรการที่เหมาะสมทั้งหมดเพื่อขจัดการเลือกปฏิบัติต่อสตรีในด้านบริการสุขภาพเพื่อรับประกันการเข้าถึงการบริการทางสุขภาพรวมถึงบริการที่เกี่ยวกับการวางแผนครอบครัวบนฐานของความเท่าเทียมระหว่างบุรุษและสตรี
แม้มีบทบัญญัติในวรรค 1 ของข้อนี้ รัฐภาคีจะรับประกันการบริการที่เหมาะสมซึ่งเกี่ยวกับการตั้งครรภ์, การคลอดบุตร และระยะหลังคลอดต่อสตรี โดยให้บริการแบบให้เปล่าเมื่อจำเป็น รวมถึงการให้โภชนาการที่เพียงพอระหว่างการตั้งครรภ์และระยะหลั่งน้ำนม
บทนิยาม > อนุสัญญาว่าด้วยสิทธิเด็ก

สุขภาพถูกกล่าวถึงในหลายกรณีในอนุสัญญาว่าด้วยสิทธิเด็ก (ค.ศ.  1989) ข้อ 3 เรียกร้องให้ภาคีรับประกันให้สถาบันและสถานที่สำหรับการดูแลเด็กปฏิบัติตามมาตรฐานสุขภาพ ข้อ 17 รับรองสิทธิของเด็กในการเข้าถึงข้อมูลที่เกี่ยวข้องกับสุขภาพและสวัสดิภาพทางกายและจิตของตนเอง ข้อ 23 กล่าวถึงสิทธิของเด็กพิการโดยเฉพาะซึ่งรวมถึงบริการทางสุขภาพ, การฟื้นฟูสภาพ และการดูแลป้องกัน ข้อ 24 วางเค้าโครงสุขภาพเด็กอย่างลงรายละเอียดและกล่าวว่า "รัฐภาคียอมรับสิทธิของเด็กที่จะได้รับมาตรฐานทางสุขภาพที่ดีที่สุดเท่าที่เป็นได้ และสิ่งอำนวยความสะดวกสำหรับการรักษาความเจ็บปวดและการฟื้นฟูสุขภาพ รัฐภาคีจะพยายามดำเนินการเพื่อรับประกันว่าไม่มีเด็กคนใดที่ถูกลิดรอนสิทธิของตัวเองในการเข้าถึงบริการดูแลสุขภาพ" มาตรการต่าง ๆ เพื่อการนำบทบัญญัติไปปฏิบัติถูกระบุไว้ในอนุสัญญาดังนี้:
ลดการเสียชีวิตของทารกและเด็ก
รับประกันการให้การช่วยเหลือทางการแพทย์และการดูแลสุขภาพที่จำเป็นต่อเด็กทุกคน โดยเน้นการพัฒนาสาธารณสุขมูลฐาน
ต่อสู้กับโรคภัยและทุพโภชนาการซึ่งรวมถึงที่อยู่ในขอบข่ายของสาธารณสุขมูลฐานผ่านการประยุกต์ใช้เทคโนโลยีที่มีอยู่พร้อมแล้วและผ่านการจัดหาอาหารที่มีคุณค่าทางโภชนาการและน้ำดื่นที่สะอาดอย่างเพียงพอนอกเหนือวิธีการอื่นใด ทั้งนี้โดยพิจารณาถึงอันตรายและความเสี่ยงของมลภาวะแวดล้อม
รับประกันบริการสุขภาพที่เหมาะสมแก่มารดาทั้งก่อนและหลังคลอด
รับประกันว่าทุกส่วนของสังคมโดยเฉพาะบุพการีและเด็กจะได้รับข้อมูลข่าวสาร, การเข้าถึงการศึกษา และการสนับสนุนการใช้ความรู้พื้นฐานเกี่ยวกับสุขภาพและโภชนาการเด็ก, ประโยชน์ของการเลี้ยงลูกด้วยนมแม่, อนามัยและสุขาภิบาลด้านสิ่งแวดล้อม และการป้องกันอุบัติเหตุ
พัฒนาบริการสุขภาพเชิงป้องกัน, การแนะแนวแก่บุพการี และบริการกับการศึกษาด้านการวางแผนครอบครัว
เว็บไซต์องค์การอนามัยโลกแสดงความคิดเห็นว่า "อนุสัญญาว่าด้วยสิทธิเด็กเป็นขอบข่ายทางกฎหมายและเชิงบรรทัดฐานสำหรับงานขององค์การอนามัยโลกในขอบเขตด้านสุขภาพของเด็กและเยาวชนที่กว้าง" เจฟฟรีย์ กอลด์ฮาเกน เสนออนุสัญญาว่าด้วยสิทธิเด็กเป็น "แม่แบบสำหรับการรณรงค์ด้านเด็ก" และเสนอการนำไปใช้เป็นโครงร่างสำหรับการลดความไม่เสมอภาคและการพัฒนาผลลัพธ์ในด้านสุขภาพเด็ก
บทนิยาม > อนุสัญญาว่าด้วยสิทธิคนพิการ

ข้อ 25 แห่งอนุสัญญาว่าด้วยสิทธิคนพิการ (Convention on the Rights of Persons with Disabilities) (ค.ศ. 2006) ระบุว่า "คนพิการมีสิทธิที่จะได้รับมาตรฐานสุขภาพที่ดีที่สุดเท่าที่เป็นได้โดยไม่ถูกเลือกปฏิบัติบนฐานของทุพพลภาพ" วรรคย่อยในข้อ 25 กล่าวว่ารัฐภาคีจะให้บริการสุขภาพที่มี "ความหลากหลาย, คุณภาพ และมาตรฐาน" เดียวกันกับที่ผู้อื่นได้รับแก่ผู้พิการ รวมไปถึงบริการที่จำเป็นต่อการป้องกัน, ระบุ และจัดการทุพพลภาพโดยเฉพาะ บทบัญญัติเพิ่มเติมยังระบุว่าชุมชนท้องถิ่นควรสามารถเข้าถึงบริการสุขภาพของคนพิการและบริการดูแลนั้นควรได้รับอย่างเท่าเทียมกับในทางภูมิศาสตร์ และมีข้อความเพิ่มเติมซึ่งต่อต้านการปฏิเสธหรือการจัดหาแบบไม่เท่าเทียมกันของบริการทางสุขภาพ (รวมถึง "อาหารและน้ำ" กับ "ประกันชีวิต") บนฐานของทุพพลภาพ
บทนิยาม > นิยามในวรรณกรรมวิชาการ

ในขณะที่สิทธิมนุษยชนส่วนใหญ่ถูกจัดเป็นสิทธิเชิงลบในเชิงทฤษฎีซึ่งมีหมายความเป็นสิทธิในบริเวณที่สังคมไม่สามารถแทรกแซงหรือจำกัดได้ผ่านการกระทำทางการเมือง เมอร์วิน ซัสเซอร์ (Mervyn Susser) กล่าวว่าสิทธิในสุขภาพเป็นสิทธิที่ท้าทายและมีเอกลักษณ์เป็นพิเศษเพราะมันมักถูกกล่าวว่าเป็นสิทธิเชิงบวกซึ่งเป็นสิทธิที่สังคมมีหน้าที่จัดหาทรัพยากรและโอกาสให้แก่ประชากรทั่วไป
ซัสเซอร์ให้ข้อกำหนดสี่ข้อที่เขามองว่าอยู่ภายใต้สิทธิในสุขภาพ: การเข้าถึงบริการทางสุขภาพและทางแพทย์อย่างเสมอภาค, ความพยายามทางสังคมอย่าง "สุจริตใจ" ที่จะส่งเสริมสุขภาพที่เท่าทียมกันท่ามกลางกลุ่มสังคมต่าง ๆ, การมีหนทางในการวัดและประเมินความเป็นธรรมทางสุขภาพ, และการมีระบบการเมืองสังคมที่เท่าเทียมเพื่อให้ทุก ๆ ฝ่ายมีเสียงในการรณรงค์และส่งเสริมในเรื่องสุขภาพ โดยมีหมายเหตุว่าแม้สิ่งเหล่านี้จะนำมาซึ่งมาตรฐานขั้นในการเข้าถึงทรัพยากรด้านสุขภาพระดับหนึ่ง แต่ก็ไม่ได้รับประกันหรือบังคับให้ทุก ๆ คนมีสุขภาวะที่เสมอกันเนื่องมาจากความแตกต่างทางชีวภาพในสถานะทางสุขภาพในตัวของแต่ละคน การแยกแยะระหว่างสองสิ่งนี้เป็นสิ่งที่สำคัญ เนื่องจากคำวิจารณ์แนวคิด "สิทธิในสุขภาพ" ที่พบเห็นได้บ่อยนั้นมักบอกว่ามันเป็นสิทธิที่เรียกร้องหามาตรฐานทางสุขภาพที่เป็นไปไม่ได้และปรารถนาที่จะมีสถานะทางสุขภาพซึ่งเป็นนามธรรมและแปรเปลี่ยนไปตามแต่ละคนหรือแต่ละสังคม
ในขณะที่ซัสเซอร์จัดว่าบริการสุขภาพเป็นสิทธิเชิงบวก พอล ฮันต์ (Paul Hunt) โต้แย้งมุมมองนี้และอ้างว่าสิทธิในสุขภาพยังรวมถึงสิทธิเชิงลบบางสิทธิด้วยเช่นการคุ้มครองจากจากการถูกเลือกปฏิบัติและสิทธิที่จะไม่การรักษาทางแพทย์โดยไม่ได้รับการยินยอมโดยสมัครใจจากผู้รับบริการ อย่างไรก็ตามฮันต์ก็ยอมรับว่าสิทธิเชิงบวกบางสิทธิเช่นความรับผิดชอบของสังคมต่อการให้ความสนใจเป็นพิเศษแก่ความต้องการทางสุขภาพของผู้ที่ไม่ได้รับการบริการที่เพียงพอหรือเปราะบางนั้นก็รวมอยู่ในสิทธิในสุขภาพด้วย
พอล ฟาร์เมอร์ (Paul Farmer) เขียนถึงความเหลื่อมล้ำในการเข้าถึงบริการสุขภาพในบทความของเขา "The Major Infectious Diseases in the World - To Treat or Not to Treat." (แปลว่า "โรคติดเชื้อหลัก ๆ ในโลก - รักษาหรือไม่รักษา") โดยเขาพูดถึง "ช่องว่างของผลลัพธ์" (outcome gap) ระหว่างกลุ่มประชากรที่ได้รับการแทรกแซงทางสุขภาพและกลุ่มที่ไม่ได้รับ คนจนไม่ได้รับการรักษาแบบเดียวกันกับคนที่มีฐานนะทางการเงินหรือบางทีก็อาจไม่ได้รับการรักษาเลย ราคาของยาและการรักษาที่สูงทำให้เกิดปัญหาการได้รับการดูแลที่เท่าเทียมในประเทศยากจน เขากล่าวว่า "ความเป็นเลิศโดยไร้ความเสมอภาคจวนจะเป็นทวิบถ (dilemma) หลักทางด้านสิทธิมนุษยชนในด้านการบริการสุขภาพของศตวรรษที่ 21"
สิทธิมนุษยชนในบริการสุขภาพ

แง่หนึ่งของสิทธิในสุขภาพสามารถมองในอีกทางหนึ่งได้เป็น "สิทธิมนุษยชนในบริการสุขภาพ" ซึ่งรวมถึงสิทธิของผู้รับและผู้ให้บริการด้านการดูแลสุขภาพ โดยอย่างหลังนั้นมักถูกละเมิดโดยรัฐ สิทธิของผู้รับบริการสุขภาพมี: สิทธิในความเป็นส่วนตัว (right to privacy), ข้อมูลข่าวสาร, ชีวิต และการดูแลที่มีคุณภาพ รวมไปถึงเสรีภาพจากการเลือกปฏิบัติ, การทรมาน และ การปฏฺิบัติที่โหดร้าย ไร้มนุษยธรรม หรือย่ำยีศักดิ์ศรี (cruel, inhumane, or degrading treatment) กลุ่มบุคคลชายขอบเช่นผู้ย้ายถิ่นหรือพลัดถิ่น, ชนกลุ่มน้อย (minority group) ทางชาติพันธุ์หรือเชื้อชาติ, ผู้หญิง, ชนกลุ่มน้อยทางเพศ (sexual minority) และผู้ติดเชื้อเอชไอวีนั้นมีความเสี่ยง (social vulnerability) โดยเฉพาะต่อการถูกละเมิดสิทธิมนุษยชนในบริบทของบริการสุขภาพ ตัวอย่างเช่น ชนกลุ่มน้อยทางชาติพันธุ์หรือเชื้อชาติอาจถูกแบ่งแยกออกไปให้ใช้แผนกที่มีคุณภาพต่ำกว่า ผู้พิการอาจถูกกักตัวและโดนบังคับให้รับการรักษาทางแพทย์ ผู้ใช้ยาเสพติดอาจถูกปฏิเสธการรักษาอาการเสพติด ผู้หญิงอาจถูกบังคับให้รับการตรวจภายในและถูกปฏิเสธไม่ให้รับการทำแท้งที่ช่วยชีวิต ผู้ชายที่ถูกต้องสงสัยว่ารักร่วมเพศอาจถูกบังคับให้รับการตรวจในทวารหนัก และผู้หญิงซึ่งอยู่ในกลุ่มบุคคลชายขอบและบุคคลข้ามเพศอาจถูกบังคับทำหมัน (compulsory sterilization)
สิทธิของผู้ให้บริการมี: สิทธิในมาตรฐานสภาพการจ้างที่มีคุณภาพ, สิทธิที่จะสมาคมอย่างเสรี และสิทธิที่จะปฏิเสธไม่ปฏิบัติตามขั้นตอนบนฐานของศีลธรรมของตนเอง ผู้ให้บริการสุขภาพมักประสบกับการถูกละเมิดสิทธิของตนเอง ตัวอย่างเช่น ผู้ให้บริการสุขภาพมักถูกบังคับให้ปฏิบัติขั้นตอนซึ่งตรงข้ามกับศีลธรรมของตนเอง, ปฏิเสธการให้การดูแลตามมาตรฐานที่ดีที่สุดแก่กลุ่มบุคคลชายขอบ, ฝ่าฝืนการรักษาความลับของผู้ป่วย และปกปิดอาชญกรรมต่อมนุษยชาติและการทรมาน โดยเฉพาะในประเทศที่มีหลักนิติธรรมที่อ่อนแอ มากไปกว่านั้น ผู้ให้บริการที่ไม่ยอมทำตามแรงกดดันเหล่านี้ก็มักถูกกดขี่ขมเหงหรือรังแก ณ ปัจจุบันมีการพูดคุยอย่างมากมายเกี่ยวกับประเด็นเรื่อง "จิตสำนึกของผู้ให้บริการ" ซึ่งจะสงวนไว้ซึ่งสิทธิของผู้ให้บริการที่จะละเว้นจากการปฏิบัติตามขั้นตอนที่ไม่เป็นไปตามหลักศีลธรรมของตนเอง เช่นการทำแท้ง
กลไกการต่อสู้และป้องกันการละเมิดสิทธิขอผู้รับและผู้ให้บริการผ่านการปฏิรูปกฎหมายนั้นเป็นแนวทางที่มีอนาคตที่ดี แต่ทว่าในประเทศที่อยู่ในระยะเปลี่ยนผ่าน (ประเทศที่ถูกก่อตั้งขึ้นมาใหม่และกำลังอยู่ระหว่างการปฏิรูป) และในสถานที่ที่มีหลักนิติธรรมซึ่งอ่อนแอ แนวทางการปฏิรูปผ่านกฎหมายนั้นจำกัด ในขณะเดียวกันก็ได้มีการจัดรูปแบบทรัพยากรและเครื่องมือสำหรับนักกฎหมาย, ผู้ให้บริการ และผู้ป่วยที่มีความสนใจในการพัฒนาสิทธิมนุษยชนในด้านการดูแลผู้ป่วยขึ้นมา
สิทธิในบริการสุขภาพตามรัฐธรรมนูญ

รัฐธรรมนูญสองในสามของทั้งหมดมีบทบัญญัติซึ่งกล่าวถึงสุขภาพหรือบริการสุขภาพ ในบางกรณี สิทธิเหล่านี้สามารถดำเนินการสู่กระบวนการในศาลได้ แนวโน้มการปฏิรูปรัฐธรรมนูญรอบโลกมักมีการปกป้องสิทธิในสุขภาพ และการทำให้สามารถดำเนินคดีบนฐานของสิทธินี้ได้ ทว่าประเทศสหรัฐอเมริกาในระดับสหรัฐไม่ได้เป็นไปตามแนวโน้มเดียวกัน อย่างไรก็ตาม ในสหรัฐมีการรณรงค์เรียกร้องสนับสนุนให้มีการยอมรับสิทธิในสุขภาพอยู่ในรัฐธรรมนูญ และในที่ที่รัฐธรรมนูญยอมรับในสิทธิในสุขภาพที่สามารถนำไปพิจารณาในศาลได้ การตอบสนองจากศาลกลับมีความหลากหลาย
บทวิจารณ์

ฟิลิป บาร์โลว์ (Philip Barlow) เขียนว่าบริการสุขภาพไม่ควรถูกถือเป็นสิทธิมนุษยชนเนื่องจากความยากลำบากในการจำกัดความผลที่เกิดขึ้นและ 'มาตรฐานขั้นต่ำ' ภายใต้สิทธินี้นั้นจะถูกกำหนดไว้ตรงไหน นอกจากนั้นบาร์โลว์กล่าวว่าสิทธิต่าง ๆ ก่อให้เกิดหน้าที่ที่ผู้อื่นต้องมีเพื่อปกป้องและรับรองสิทธินั้น และใครจะแบกรับความรับผิดชอบทางสังคมของสิทธิในสุขภาพนั้นก็ยังไม่ชัดเจน จอห์น เบิร์กลีย์ (John Berkeley) ได้วิจารณ์เพิ่มเติมไปในทางที่เห็นด้วยกับบาร์โลว์ว่าสิทธิในสุขภาพนั้นไม่คำนึงถึงความรับผิดชอบในการรักษาสุขภาพตัวเองของปัจเจกบุคคลอย่างเพียงพอ
ริชาร์ด ดี แลมม์ (Richard D Lamm) แย้งการทำให้บริการสุขภาพเป็นสิทธิ เขาให้นิยามสิทธิว่าเป็นสิ่งที่ต้องคุ้มครองไม่ว่าอย่างไรก็ตาม และเป็นแนวคิดที่ถูกให้นิยามและตีความโดยระบบตุลาการ การทำให้บริการสุขภาพเป็นสิทธิจะทำให้รัฐบาลต้องนำทรัพยากรจำนวนมากมาใช้จ่ายเพื่อจัดหาบริการให้แก่ประชาชน เขากล่าวว่าระบบบริการสุขภาพนั้นอยู่บนสมมติฐานที่ไม่ถูกต้องว่าทรัพยากรมีไม่จำกัด ทรัพยากรที่มีอยู่จำกัดยับยั้งไม่ให้รัฐบาลสามารถจัดหาบริการสุขภาพที่เหมาะสมให้แก่ทุกคนได้โดยเฉพาะในระยะยาว ความพยายามที่จะให้บริการสุขภาพที่ "เป็นประโยชน์" แก่ทุกคนด้วยทรัพยากรที่มีอยู่จำกัดอาจนำไปสู่การล่มสลายของเศรษฐกิจ แลมม์กล่าวว่าการเข้าถึงบริการสุขภาพเป็นเพียงส่วนเล็ก ๆ ในการสร้างสังคมที่สุขภาพดี และเพื่อสร้างสังคมที่สุขภาพดีทรัพยากรควรถูกนำไปใช้ในทางสังคมด้วย
อีกหนึ่งคำวิจารณ์ของสิทธิในสุขภาพคือว่ามันเป็นไปไม่ได้ อิมแร เจ พี โลฟเฟลอร์ (Imre J.P. Loefler) อ้างว่าภาระด้านการเงินและโลจิสติกส์ที่การรับรองบริการสุขภาพสำหรับทุกคนจะสร้างขึ้นมานั้นไม่สามารถแบกรับได้ และข้อจำกัดทางด้านทรัพยากรทำให้เป็นไปไม่ได้ที่จะมีสิทธิซึ่งเป้าหมายคือการต่อชีวิตออกไปไม่สิ้นสุด โลฟเฟลอร์เสนอว่าเป้าหมายที่จะพัฒนาสุขภาพของประชากรนั้นจะดีกว่าถ้าหันไปสนใจเรื่องนโยบายด้านเศรษฐกิจสังคมแทนการมุ่งสู่การมีสิทธิในสุขภาพอย่างเป็นทางการ
ดูเพิ่ม

วารสารเฮลธ์แอนด์ฮิวแมนไรตส์ (Health and Human Rights journal)
สาธารณสุขมูลฐาน
ระบบประกันสุขภาพถ้วนหน้า (Universal health care)
แหล่งข้อมูลอื่น

เอกสารข้อเท็จจริง WHO/OHCHR/323
การ์ตูนเรื่องสิทธิในสุขภาพ
สิทธิในสุขภาพที่ Children's Rights Portal
ข้อวินิจฉัยทั่วไป หมายเลข 14. สิทธิในมาตรฐานสุขภาพที่ดีที่สุดเท่าที่เป็นได้ CESCR, 2000
สิทธิในสุขภาพและกฎบัตรด้านสังคมแห่งยุโรป เลขาธิการ ESC, 2009
สิทธิในสุขภาพ: เอกสารข้อเท็จจริง หมายเลข 31 WHO และ UN HCHR
คำถามและคำตอบ 25 ข้อเกี่ยวกับสุขภาพและสิทธิมนุษยชน, WHO
ท่าเรือรอง

ท่าเรือรอง (อังกฤษ: outport) คือท่าเรือใด ๆ ที่ถือว่าเป็นท่าเรือรองจากท่าเรือหลัก (รวมถึงท่าเรือของจังหวัดซึ่งตรงข้ามกับท่าเรือของเมืองหลวง) อาจจะอยู่ในพื้นที่ห่างใกล้ และมักจะเป็นท่าเรือขนาดเล็ก (โดยเฉพาะ) ที่สร้างขึ้นเพื่อรองรับการดำเนินการเชิงพาณิชย์ของท่าเรือขนาดใหญ่ ท่าเรือทิลเบอรีจากท่าเรือลอนดอนเป็นตัวอย่างที่เห็นได้ชัด ท่าเรือเอวอนมัธสำหรับบริสตอล
ดูเพิ่ม

ท่าเรือรองนิวฟันด์แลนด์ ชุมชนชายฝั่งเล็กๆ ในจังหวัดนิวฟันด์แลนด์และลาบราดอร์ของแคนาดา นอกเหนือจากท่าเรือหลักของเซนต์จอห์น
การตรวจพิสูจน์บุคคล

การตรวจพิสูจน์บุคคล (อังกฤษ: biometrics) คือการใช้ความรู้ทางวิทยาศาสตร์การแพทย์และวิทยาศาสตร์แขนงต่าง ๆ ในการตรวจพิสูจน์ยืนยันตัวบุคคล ว่าบุคคลมีชีวิต ศพ เศษชิ้นส่วนของศพ โครงกระดูก เศษชิ้นส่วนกระดูก เลือดหรือเนื้อเยื่อ ตลอดจนคราบต่าง ๆ ที่เกิดจากเนื้อเยื่อหรือสารคัดหลั่งจากมนุษย์ เป็นใครหรือเป็นของใคร ความรู้ทางด้านการพิสูจน์เอกลักษณ์บุคคล ก่อให้เกิดประโยชน์อย่างมากในการระบุตัวของศพหรือบุคคลวิกลจริตหรือหมดสติ และยังนำมาใช้ประโยชน์อย่างมากในกระบวนการสืบสวนสอบสวนเพื่อยืนยันตัวบุคคลผู้กระทำผิดกฎหมาย
ปัจจุบันมีวิธีการตรวจพิสูจน์บุคคลหลายวิธีเช่น การใช้ความจำของมนุษย์ จำได้ว่าบุคคลหรือศพที่พบเห็นเป็นใคร โดยใช้เสื้อผ้าเครื่องแต่งกายเครื่องตรวจพิสูจน์ยืนยันด้วยเอกลักษณ์ลายพิมพ์นิ้วมือ เอกลักษณ์ฟัน หรือเอกลักษณ์ดีเอ็นเอ อย่างใดอย่างหนึ่ง กล่าวโดยสรุปคือ เราสามารถใช้วิธีการอื่น ๆ เป็นแนวทาง แล้วใช้ลายพิมพ์นิ้วมือหรือลักษณะฟันหรือดีเอ็นเอ
แอนดรูว์ โคนินทร์

| กรเศก โคนินทร์ |
| --- | --- |

สารนิเทศภูมิหลัง
เกิด: 3 มกราคม พ.ศ. 2528 (39 ปี) ศุภมร โคนินทร์
ส่วนสูง: 180 เซนติเมตร
อาชีพ: นักแสดง, นายแบบ
ปีที่แสดง: พ.ศ. 2546 - ปัจจุบัน
ผลงานเด่น: มาหยารัศมี (2555) อุบัติเหตุ (2555) วันนี้ที่รอคอย (2556) เนตรนาคราช (2557) ละอองดาว (2560) เล่ห์รักบุษบา(2561) คุณหนูเรือนเล็ก(2561) เงาบุญ(2563)
สังกัด: สถานีวิทยุโทรทัศน์ไทยทีวีสีช่อง 3 (2547 - 2552) ดาราวิดีโอ,สถานีโทรทัศน์สีกองทัพบกช่อง 7 (2555 - ปัจจุบัน)
กรเศก โคนินทร์ ชื่อเล่น แอนดรูว์ เกิดเมื่อวันที่ 3 มกราคม พ.ศ. 2528 นักแสดงลูกครึ่งไทย-อังกฤษ เกิดที่โรงพยาบาลสมเด็จพระบรมราชเทวี อำเภอ ศรีราชา จังหวัดชลบุรี บ้านอยู่ในเขตบางละมุง ศึกษาที่ระดับอนุบาล - ประถมศึกษาปีที่ 6 ที่โรงเรียนพัทยาอรุโณทัย  จากนั้นมาศึกษาต่อ มัธยมศึกษาปีที่ 1-5 ที่โรงเรียนบางละมุง และระดับปวช.ที่โรงเรียนอักษรเทคโนโลยี พัทยา จากนั้นย้ายไปเรียนที่โรงเรียนนานาชาติสว่างบริบูรณ์วิทยาคม และศึกษาระดับอุดมศึกษา สาขาประชาสัมพันธ์ คณะนิเทศศาสตร์มหาวิทยาลัยธุรกิจบัณฑิตย์
ประวัติ

มีผลงานชิ้นแรก ถ่ายปกนิตยสาร เธอกับฉัน ปักษ์แรก เมษายน 46 และยังถ่ายภาพนิตยสารอีกหลายชิ้น จากนั้นเซ็นสัญญากับค่ายอาร์เอส มีผลงานแสดงภาพยนตร์ ปล้นนะยะ (2547) ต่อมาได้เซ็นสัญญากับทางบรอดคาซท์ ไทย  เทเลวิชั่น มีผลงานละครเป็นที่รู้จักหลายเรื่อง เช่น ยุทธการหักคานทอง , ลิขิตกามเทพ , หยกลายเมฆ ฯลฯ จากนั้นย้ายมาเซ็นสัญญากับทาง สถานีโทรทัศน์สีกองทัพบกช่อง 7 โดยเซ็นสัญญา 3 ปีกับค่าย ดาราวิดีโอ จำกัด ผลงานดีเด่นของเขาเริ่มตั้งแต่มาหยารัศมี ในปี พ.ศ. 2554 และล่าสุดนิยมกับบทร้ายจากละคร อุบัติเหตุ ในปี พ.ศ. 2555 ทำให้เขาได้รับบทร้ายอย่างต่อเนื่องถึง 3 เรื่องด้วยกัน ในปี พ.ศ. 2556 คือ วันนี้ที่รอคอย, ธิดาพญายม, สุภาพบุรุษลูกผู้ชาย
ผลงาน > ละครโทรทัศน์

| ละครโทรทัศน์> ปี พ.ศ. | ละครโทรทัศน์> เรื่อง | ละครโทรทัศน์> รับบทเป็น | ละครโทรทัศน์> ออกอากาศ |
| --- | --- | --- | --- |
| 2549 | สาวเปิ่นเจ้าเสน่ห์ | ภาสกร | ช่อง 3 |
| 2550 | ลิขิตกามเทพ | พิบูลย์ | ช่อง 3 |
| 2551 | ยุทธการหักคานทอง | ภีห์มะ | ช่อง 3 |
| 2552 | หยกลายเมฆ | โสภณ | ช่อง 3 |
| 2555 | มาหยารัศมี | สรรชัย |  |
| 2555 | อุบัติเหตุ | โยธิน |  |
| 2556 | วันนี้ที่รอคอย | จ้าวฉินเจียง |  |
| 2556 | สุภาพบุรุษลูกผู้ชาย | ตะวันฉาย พัวพงศ์ไพศาล |  |
| 2556 | ธิดาพญายม | อาคิน |  |
| 2557 | เนตรนาคราช | วีรกิจ |  |
| 2558 | แหวนสวาท | บรรจบ |  |
| 2558 | เพื่อน-แพง | มานพ |  |
| 2559 | สะใภ้ไร้เงา | สุดที่รัก |  |
| 2559 | ขุนกระทิง | ทรงกิจ กาญจนประเสริฐ |  |
| 2559 | ข้ามาคนเดียว | ยันต์ ยมราช |  |
| 2559 | ลูกตาลลอยแก้ว | กษม |  |
| 2560 | ละอองดาว | ธัชชัย ธัชสกุล |  |
| 2561 | เล่ห์รักบุษบา | โภคิน ธนาสกุล |  |
| 2561 | คุณหนูเรือนเล็ก | รังสรรค์ |  |
| 2562 | เจ้าสัวมั่วนิ่ม | มาร์โก้ (รับเชิญ) |  |
| 2563 | ปีกหงส์ | แม็ค |  |
| 2563 | เงาบุญ | พงศกร |  |
| 2564 | ทะเลลวง | ธเนศ |  |
| 2564 | พริกกับเกลือ | เทวัญ อนันต์โชคชัย / เทวัญ ธนกิจวิเศษ |  |
| 2564 | แพศยา | วิทย์ | พีพีทีวี |
| 2565 | บ่วงวิมาลา | อเล็กซ์ | ช่อง 7 |
| 2566 | กล้าผาเหล็ก | แสง | ช่อง 7 |
| 2566 | ข้าวเหนียวทองคำ | คริสโตเฟอร์ | ช่องวัน 31 |
| 2567 | ในรอยทราย | ฟาน (รับเชิญ) | ช่อง 7 |
| 2567 | แผนลวงบ่วงมารยา | จักรวาล | ช่อง 7 |
| 2567 | มนต์รักแม่กลอง | เสี่ยวิชัย (รับเชิญ) | ช่องวัน 31 |
| 2567 | เล่ห์มยุรา | รัฐกร | ช่อง 7 |
ผลงาน > ละครสั้น

2556 ฟ้ามีตา ตอน วันที่ไม่รักกัน รับบท พลุ
2557 ยมบาลเจ้าขา ตอน ความรักของพ่อ รับบท ธนา
2557 รักเต็มบ้าน  รับบท เอก (รับเชิญ) ตอน ร้อยตำรวจเอก
2561 ฟ้ามีตา ตอน หลุมหลบภัย รับบท แป๊ะ
2562 ฟ้ามีตา ตอน มนุษย์เมีย รับบท โด่ง
2562 ฟ้ามีตา ตอน คนดี...เป็นศรีเรือน รับบท ป้อง
2563 ฟ้ามีตา ตอน เจ้านายที่รัก รับบท อ๊อด
2564 ฟ้ามีตา ตอน โลกทิพย์  รับบท หนุ่ม
2565 ฟ้ามีตา ตอน วันที่ไม่รักกัน รับบท จีน
2565 ฟ้ามีตา ตอน หล่อแล้วยังไง รับบท กันต์
2565 ฟ้ามีตา ตอน อย่าเก็บเอาไว้ทําพันธ์ รับบท รัชช์
2566 ฟ้ามีตา ตอน เหยื่อ รับบท ไมค์
2566 ฟ้ามีตา ตอน อีนุงตุงนัง รับบท วัฒน์
2566 ฟ้ามีตา ตอน ลูกพ่อ รับบท บรรเจิด
ผลงาน > ภาพยนตร์

ปล้นนะยะ (2547)
ผลงาน > ผลงานเพลง

เพลงคนคุ้นเคย (เพลงประกอบละครเรื่อง คุณยายสายเดี่ยว)
เพลงอยากมีแฟนอย่างเธอ (เพลงประกอบละครเรื่อง สาวเปิ่นเจ้าเสน่ห์)
รางวัล

รางวัล นักแสดงสมทบชายยอดเยี่ยม จากละครเรื่อง สุภาพบุรุษลูกผู้ชาย จากงาน Drama Award 2013
เครื่องราชอิสริยาภรณ์

แอนด์ดรูว์ กรเศก โคนินทร์ ได้รับพระราชทานเครื่องราชอิสริยาภรณ์ ดังนี้
เครื่องราชอิสริยาภรณ์ > เครื่องราชอิสริยาภรณ์ต่างประเทศ

กัมพูชา :
พ.ศ. 2566 -เครื่องอิสริยยศมุนีสาราภัณฑ์ ชั้นธิบดินทร์
แหล่งข้อมูลอื่น

ชีวประวัติ แอนดรูว์ โคนินทร์ ที่เว็บไซต์ หนังดี.คอม
หงส์เหนือมังกร

| หงส์เหนือมังกร |
| --- | --- |
สร้างโดย: พ.ศ. 2543 :   เอ็กแซ็กท์-ซีเนริโอ  พ.ศ. 2560 :   ปรากฏการณ์ดี
เขียนโดย: บทประพันธ์ :   วิศวนาถ   บทโทรทัศน์ :   ประโยชน์ สุขศรีเจริญสุข
กำกับโดย: พ.ศ. 2543 : อิสริยะ จารุพันธ์  พ.ศ. 2560 :   ตรัยยุทธ์ กิ่งภากรณ์
แสดงนำ: พ.ศ. 2543 : มาช่า วัฒนพานิช ศักดิ์สิทธิ์ แท่งทอง นพพล โกมารชุน  พ.ศ. 2560 :  เมลดา สุศรี  กฤตฤทธิ์ บุตรพรม
ผู้ประพันธ์ดนตรีแก่นเรื่อง: พ.ศ. 2543 : เพลง ไม่เหลือใคร  มาช่า วัฒนพานิช   เพลง หงส์เหนือมังกร  นันทิดา แก้วบัวสาย    พ.ศ. 2560 : เพลง ไม่มีตรงกลาง - เมลดา สุศรี  เพลง ยิ่งสูงยิ่งหนาว - หฤทัย ม่วงบุญศรี  เพลง ไม่มีตรงกลาง -  กฤตฤทธิ์ บุตรพรม
จำนวนตอน: พ.ศ. 2543 : 25 ตอน  พ.ศ. 2560 :15 ตอน
การผลิต
ความยาวตอน: พ.ศ. 2543 : 60 นาที  พ.ศ. 2560 : 130 นาที
ออกอากาศ
เครือข่าย: พ.ศ. 2543 : ช่อง 5  พ.ศ. 2560 : ช่อง 7
ออกอากาศ: 28 พฤศจิกายน พ.ศ. 2560 – 16 มกราคม พ.ศ. 2561
หงส์เหนือมังกร เป็นนวนิยายไทยของวิศวนาถ ถูกนำไปสร้างเป็นละครโทรทัศน์ ออกอากาศทางช่อง 5 เมื่อปี พ.ศ. 2543 นำแสดงโดย นพพล โกมารชุน, มาช่า วัฒนพานิช, และ ศักดิ์สิทธิ์ แท่งทอง ออกอากาศครั้งแรกเมื่อวันที่ 3 มีนาคม พ.ศ. 2543 - 28 เมษายน พ.ศ. 2543 โดยมีภาคต่อชื่อว่า มังกรเดียวดาย ในปี พ.ศ. 2547 และในปี พ.ศ. 2560 ทางช่อง 7 นำบทประพันธ์มาสร้างในรูปแบบละครโทรทัศน์อีกครั้ง นำแสดงโดย กฤตฤทธิ์ บุตรพรม, เมลดา สุศรี, อาทิตย์ ตั้งวิบูลย์พาณิชย์ ชยพล บุนนาค โดยจะเริ่มออกอากาศตอนแรกวันอังคารที่ 28 พฤศจิกายน พ.ศ. 2560-16 มกราคม พ.ศ. 2561 ต่อจากละครนายฮ้อยทมิฬ
นักแสดง

| รูปแบบการแสดง | ละครโทรทัศน์ พ> ศ. 2543 | ละครเวที พ> ศ. 2553 | ละครโทรทัศน์ พ> ศ. 2560 |
| --- | --- | --- | --- |
| สถานีออกอากาศ | ช่อง 5 | หงส์เหนือมังกร เดอะมิวสิคัล  | ช่อง 7 |
| ผู้สร้าง | เอ็กแซ็กท์-ซีเนริโอ | ซีเนริโอ | ปรากฏการณ์ดี |
| ผู้กำกับการแสดง | อิสริยะ จารุพันธ์ | ถกลเกียรติ วีรวรรณ | ตรัยยุทธ์ กิ่งภากรณ์ |
| บทโทรทัศน์ | ประโยชน์ สุขศรีเจริญสุข | เค้าโครงจาก ปี 2543 | อภิวัฒน์ เล่าสกุล |
| วันเวลาออกอากาศ  | 3 มีนาคม 2543 - 28 เมษายน 2543 | 22 กันยายน 2553 -  7 พฤศจิกายน 2553 | 28 พฤศจิกายน 2560 - 16 มกราคม 2561 |
| ใกล้รุ่ง ธรรมกุล (หลิว) | มาช่า วัฒนพานิช | สุธาสินี พุทธินันทน์  | เมลดา สุศรี |
| จางเหา สกุลคู | ศักดิ์สิทธิ์ แท่งทอง | ปรีติ บารมีอนันต์  | กฤตฤทธิ์ บุตรพรม |
| สารวัตร ปราบ ประชารักษ์ |  |  | อาทิตย์ ตั้งวิบูลย์พาณิชย์ |
| วีรชัย ธรรมกุล (ตี๋เล็ก) | พนมกร ตังทัตสวัสดิ์ | ภาคิน คำวิลัยศักดิ์  | อัครพรรฒ บุนนาค |
| เต็งล้อ | นพพล โกมารชุน | ญาณี ตราโมท | อนุวัฒน์ นิวาตวงศ์ |
| วรชัย ธรรมกุล (ตี๋ซุ้ง) | จรัล มโนเพ็ชร | กลศ อัทธเสรี | ตฤณ เศรษฐโชค |
| ตี๋ซา  /พงศ์ศักดิ์ ก่อเจริญเกียรติ(2543) สมภพ เลาหเกษมชัย(2560)   | กำธร ทัพคัลไลย | ประสาท ทองอร่าม | จิราวัฒน์ วชิรศรัณย์ภัทร |
| มิสเตอร์เค วองชู(2543)  เคหว่อง/อาติยะ(2560)  | สมจินต์ ธรรมทัต |  | นนทพันธ์ ใจกันทา |
| นภาพร ธรรมกุล (เหมย) | เดือนเต็ม สาลิตุล | นภาดา สุขกฤต | อัญษนา บุรานันท์ |
| ซ้อซา/เกวลิน เลาหเกษมชัย(2560) | โฉมฉาย ฉัตรวิไล |  | กชกร นิมากรณ์ |
| ท่านเวคิน วรการยุทธ | มานพ อัศวเทพ |  | พลรัตน์ รอดรักษา |
| ชายชาญ นารุเวทินทร์ (บิ๊กชาย) | วัชระ ปานเอี่ยม |  |  |
| สมชัย จงเจริญเกียรติ (เฮียไฮ้) | วิสรรค์ ฉัตรรังสิกุล | ต่อตระกูล จันทิมา | ภูธฤทธิ์ พรหมบันดาล |
| คุงใช้ | ศิวพงษ์ ผะเดิมชิต |  | สาริน บางยี่ขัน |
| เฮียหลัก | พูนสวัสดิ์ ธีมากร |  |  |
| พล.ต.ประเสริฐ รักษาการ (ป๋าเสริฐ) | กรุง ศรีวิไล | เทพธนะ ปาลกะวงศ์ ณ อยุธยา | กลศ อัทธเสรี |
| จุงใช้ | ถนอม นวลอนันต์ |  |  |
| รุจี (สร้อย) | ภัทรวรินทร์ ทิมกุล | เศรษฐินันท์ กนิกาจิรานันท์ | สิริลภัส กองตระการ |
| ปิติ | รัฐพล จุลเปมะ | กีรณัฎฐ์ จันทวิชานุวงษ์ | ชมวิชัย เมฆสุวรรณ |
| เฮียจั๊บ/โกจั๊บ | จตุรบ วิชยาภัย | เลอวิทย์ สังข์สิทธิ์ | ทองขาว ภัทรโชคชัย |
| เก๊า บางขุนนนท์ | ภคชนก์ โวอ่อนศรี |  | ภูบดินทร์ ภู่สุวรรณ |
| ไกรสร(2543)/ฮัว(2560) | เชษฐวุฒิ วัชรคุณ |  | ประภัสสร ธัญญวานิช |
| หลงไป่หมิง(2543)/ตรัยฌาน(2560) | วิโรจน์ ตั้งวาณิชย์ |  | ศิระ แพทย์รัตน์ |
มิสเตอร์วานาตาเบะ: 
| พ่อเลี้ยงชัย |  |  | พิพัฒน์พล โกมารทัต |
| เฮียโส่ย |  |  |  พงศนารถ วินศิริ |
| เฮียกวง |  |  | วิสรรค์ ฉัตรรังสิกุล |
| เจ็กตง |  |  | วิโรจน์ ตั้งวาณิชย์ |
| ผู้กำกับธานินทร์ |  |  | อธิวัฒน์ สนิทวงศ์ ณ อยุธยา |
| ผู้กำกับชาติชาย/พ.ต.อ.ชาติชาย เพชรโพธิ์ศรี |  |  | ทนงศักดิ์ ศุภการ |
| ผิง |  |  | ชนัญญา พงษ์นาค |
| เพ่ย แซ่จาง |  |  | อังคณา วรรัตนาชัย |
| เจ๊หยก |  |  | สุพร สังฆพิบาล |
| แปะคู |  |  | เม้ง ป.ปลา |
| ปันดา |  |  | ริญญารัตน์ วัชรโรจน์สิริ |
เพลงประกอบ > พ.ศ. 2543

หงส์เหนือมังกร ร้องโดย นันทิดา แก้วบัวสาย
ไม่เหลือใคร ร้องโดย มาช่า วัฒนพานิช
เพลงประกอบ > พ.ศ. 2560

ยิ่งสูงยิ่งหนาว ร้องโดย หฤทัย ม่วงบุญศรี
ไม่มีตรงกลาง ร้องโดย เมลดา สุศรี
ไม่มีตรงกลาง(Version 2) ร้องโดย กฤตฤทธิ์ บุตรพรม
แหล่งข้อมูลอื่น

ละครหงส์เหนือมังกร เก็บถาวร 2020-08-14 ที่ เวย์แบ็กแมชชีน
เรื่องย่อละครหงส์เหนือมังกร | ช่อง 7
เรื่องย่อละครหงส์เหนือมังกร | Bugaboo.TV
เรื่องย่อ หงส์เหนือมังกร : ออนไลน์ไอดอล เก็บถาวร 2017-11-29 ที่ เวย์แบ็กแมชชีน
เรื่องย่อ หงส์เหนือมังกร 2560 : kapook.com
http://www.exact.co.th เก็บถาวร 2008-10-10 ที่ เวย์แบ็กแมชชีน
หงส์เหนือมังกร (2017) ที่สยามโซน
เรื่องย่อละครหงส์เหนือมังกร : gossipstar.mthai.com
เรื่องย่อละครหงส์เหนือมังกร 2560 (mgronline.com)
สโมสรฟุตบอลเลสเตอร์ซิตีในฤดูกาล 2023–24

ฤดูกาล 2023–24 เป็นฤดูกาลที่ 119 ของเลสเตอร์ซิตี ฤดูกาลนี้ถือเป็นการกลับมาสู่อีเอฟแอลแชมเปียนชิปของสโมสร หลังจาก 9 ฤดูกาลติดต่อกันในพรีเมียร์ลีก